O río Sil (con ixe mesmo nombre en gallego y castellán) ye un río d'o norte d'a peninsula iberica, que tien o suyo naixedero en La Cueta (Leyón, Castiella y Leyón), a o piet de Penya Orniz, a 1.980 metros d'altaria sobre o libel d'a mar. En estar un afluent d'o río Miño, as suyas auguas i desauguan en Os Peares, dimpués d'un recorrito de 228 km de longaria, drenando una cuenca hidrolochica de 7.982 km² de superficie, y fendo a mayor parte d'o suyo recorrito por a provincia d'Orense en Galicia. O suyo cabal meyano ye de 100 m³/s.